ZAPISNIK SA SJEDNICE

ŠKOLSKOG ODBORA

održane 15. rujna 2017. godine u 12,00 sati

Prisutni su: Božena Ursa Starc, Goran Sauka, Dino Kalinić i Kristina Vitek.

Sjednici školskog odbora prisustvuje ravnateljica škole, Dubravka Lemac.

Zapisničar: Jadranka Čer

Predsjednica Školskog odbora, Božena Ursa Starc, pozdravlja prisutne, te za današnju sjednicu predlaže sljedeći:

DNEVNI RED:

1.	Verifikacija zapisnika sa sjednice školskog odbora od 6. rujna

2017.g.

2.	Davanje suglasnosti za zapošljavanje do 60 dana učitelja/ice:

- likovne kulture

- prirode, biologije i kemije

3.	Razno

Predloženi dnevni red jednoglasno je usvojen, bez nadopuna.

Ad/1.

Zapisnik sa sjednice Školskog odbora od 6. rujna 2017.g. jednoglasno je usvojen bez primjedbi i nadopuna.

Ad/2.

Ravnateljica škole je objasnila potrebu zapošljavanja:

Mia Marušić, učiteljica likovne kulture, je na bolovanju /održavanje trudnoće/ i na njeno mjesto smo na ugovor do 15 dana od 4. rujna 2017.g. zaposlili Tamaru Dević

Marina Rubil, učiteljica prirode, biologije i kemije, je na bolovanju i od 5. rujna na ugovor do 15 dana zaposlili smo Antoniju Boras.

Za navedene djelatnice (Tamaru Dević i Antoniju Boras) ravnateljica traži suglasnost Školskog odbora za rad do 60 dana u okviru kojih trebamo raspisati natječaj (čekamo suglasnost Ureda).

Školski odbor jednoglasno daje suglasnost za zapošljavanje do 60 dana i raspisivanje natječaja za učiteljicu LK, i prirode, biologije i kemije.

Ad/3.

Pod ovom točkom dnevnog reda ravnateljica upoznaje članove Školskog odbora da pokušavamo zaposliti još pomoćnika u nastavi.

Krenuli smo u projekt besplatne prehrane za učenike (preko Županije). 46 učenika naše škole je obuhvaćeno tim projektom.

Novost u programu voće i mlijeko je ta da ćemo mi morati plaćati račune, a nakon tri mjeseca možemo poslati zahtjev za povrat sredstava.

U tijeku su pregovori da Grad preuzme Škole.

Kako je dnevni red je iscrpljen i nema više pitanja, sjednica Školskog odbora završava sa radom u 12,40 sati.

Zapisničar:	Predsjednica školskog odbora:

Jadranka Čer	Božena Ursa Starc

KLASA: 003-06/17-01/04

URBROJ: 2188-106-08-17-01

U Vukovaru, 15. rujna 2017.